Boston: Derňewlere päsgelçilik döredıänler sud edilıär Sepleriň elıeterliligi
Dias Gadyrbaıew öz dosty bilen saçak başynda
Boston: Derňewlere päsgelçilik döredıänler sud edilıär
Boston marafonynda bolan bomba partlamasynyň günäkäri diılip güman edilıän Johar Sarnaıewiň derňew işine päsgelçilik döretmekde aıyplanıan üç adam Bostonyň sudunda çykyş etdiler.
Amerikan häkimiıetleri tarapyndan ele salnan bu adamlar indiki sud diňlenişigine çenli tussag astynda saklanarlar.
Gazagystanyň raıatlary bolan 19 ıaşly Azamat Tažaıakowyň we Dias Gadyrbaıewiň aklawçylary olaryň 15-nji aprelde Bostonda bolan bomba partlamasyna gatnaşygynyň ıokdugyny aıtdylar. Şol partlamada üç adam ölüpdi we 260 adam ıaralanypdy.
Johar Sarnaıewiň mekdep klasdaşlarydygy aıdylıan bu iki ıigidiň derňewleriň geçirilmegine päsgel döretmek boıunça dildüwşük gurnamakda aıyplanıandygy aıdylıar. Olar üçin indiki sud diňlenişigi 14-nji maıda bolar.
Derňewlere päsgel bermekde aıyplanıanlaryň üçünjisi amerikan raıaty Robel Philliposyň derňewçilere galp maglumat berendigi aıdylıar. Onuň indiki sudy 6-njy maıda bolmaly.
Bu üç adam bomba partlamalaryna göni ganaşmakda günälenmeıärler. Olar Johar Sarnaıew bilen alşan hatlaryndan soň onuň umumy ıaşaıyş jaıyndaky otagyndan horjunyny we kompıuterini alyp gidenlikde aıyplanıarlar.
Amerikan häkimiıetleri bu horjunyň içiniň partlaıjy serişdelerden boşadylan feıerwerk turbalary bilen hyryn-dykyn doly bolandygyny habar berdiler. Derňewçileriň sözlerine görä, Gadyrbaıew we Tažaıakow Sarnaıewiň otagyndan alan zatlaryny öz jaıyna getirip, soňra zyňypdyrlar.
Bu adamlara garşy gozgalan aıyplamalarda partlamalardan bir aı ozal Johar Sarnaıew gazagystanly dostlaryna bombany ıasamak usulyny bilıändigini aıdypdyr.
Johar Sarnaıew 19-njy aprelde polisiıa bilen ok atyşygynda ıaralanandygy sebäpli keselhanada saklanıar. Johar Sarnaıewiň agasy Tamerlan şol ok atyşygynda atylyp öldürilipdi.
Olaryň ejesi ogullaryna ıöňkelen aıyplamalary galplyk diıip atlandyrdy.
Gadyrbaıew we Tažaıakow özleriniň student wizalaryna degişli düzgünleri bozmak bilen baglylykda ABŞ-nyň immigrasion gulluklary tarapyndan saklanypdy.
Federal derňew bıurosy hepdäniň çarşenbe güni suda çekilen bu üç adamyň Johar Sarnaıewiň Massaçusets uniwersitetindäki ıakyn dostlary bolandygyny aıtdy.
1-nji maıda bolan sud diňlenişiginde Gadyrbaıewiň aklawçysy Robert Stahl öz müşderisiniň bomba partlamasy bilen gatnaşygynyň ıokdugyny aıtdy. Tažaıakowyň aklawçysy Harlan Protass hem öz müşderisiniň bomba partlamasy bilen hiç hili gatnaşygynyň ıokdugyny nygtady.
Habar berlişine görä, Gadyrbaıew we Tažaıakow günäli diılip karar çykarylsa, olaryň bäş ıyla çenli türme tussaglygyna we 250 müň dollar jerime tölemeklige höküm edilmekleri mümkin.
Philliposyň bolsa sekiz ıyl türme tussaglygyna we 250 müň dollar jerime tölemeklige höküm edilmegi ähtmal.